stanford-oval/wikipedia huggingface dataset:
ראבאג'ר

| --- | --- |

ראבאג'ר, כפי שהיא מופיעה על עטיפת החוברת Teen Titans Vol.3 #57 ממאי 2008, אמנות מאת אדי בארוז, חוליו פררה ורוד ריס.
 סוג:  גיבור-על
 הוצאה לאור:  DC קומיקס
 הופעה ראשונה:  גראנט: New Teen Titans #1 (נובמבר 1980) וולש: Tales of the Teen Titans #44 (יולי 1984) רוז: Deathstroke #15 (אוקטובר 1992) לפארג': Deathstroke the Hunted #0 (אוקטובר 1994)
 יוצרים:  מארב וולפמן, ג'ורג' פרז (גראנט, וולש) מארב וולפמן, סרג'יו קריילו (לפארג') מארב וולפמן, ארט ניקולס (רוז)
 מידע
 שם אמיתי:  גראנט וילסון ביל וולש וייד דפארג' רוז וילסון-וורת'
 כינויים:  ג'ריקו (גראנט)
 סטטוס:  פעיל
 גזע:  בן אדם
 מקצוע:  רוצח שכיר
 מומחיות:  הריגה
 כוחות:  יכולת חיזוי לתוך העתיד. כוחות, סיבולת, מהירות וזריזות באמצעות כימיקלים
 חברוּת בקבוצה:  הטיטאנים הצעירים H.I.V.E (גראנט, וולש)
 חברוּּת לשעבר בקבוצה:  הראבג'רס
 דמויות קשורות
 משפחה:  סלייד וילסון (אב) ליליאן וורת' (אם, מתה) גראנט וילסון (אח למחצה, מת) ג'וזף וילסון (אח למחצה) וייד לפארג' (דוד למחצה, מת) ג'ייסון טוד (בעל)
ראבאג'ר (באנגלית: Ravager) היא דמות בדיונית של גיבורת-על המופיעה בחוברות הקומיקס הטיטאנים הצעירים ביקום DC של DC קומיקס. הדמות הופיעה לראשונה בחוברת DC Comics Presents #26 מאוקטובר 1980 ונוצרה על ידי הכותב מארב וולפמן והמאייר ג'ורג' פרז.
ראבאג'ר הוא האלטר אגו אותו חלקו ארבע דמויות - גראנט וילסון, ביל וולש, וייד דפארג' ורוז וילסון-וורת'. ראבאג'ר הראשון היה גראנט וילסון, בנו של שכיר החרב סלייד וילסון, שידוע בכינוי דת'סטרוק. הוא מת בזמן שניסה להתנקש בחיי הטיטאנים הצעירים תחת חוזה שהוציא נגדם ארגון H.I.V.E. מאז, דת'סטרוק רואה בחברי הקבוצה אחראים למותו ונשבע לרדוף אחריהם. ראבאג'ר נוסף הופיע בסדרת החוברות של באטמן, מיד לאחר הצגתו של טים דרייק. בהופעתו הראשונה והאחרונה הוא הורג מספר אנשים, ביניהם שני שוטרי ממשטרת גות'אם סיטי, במטרה ללכוד את תשומת לבו של באטמן.
ראבאג'ר השלישי הוא ביל וולש, יריב לשעבר של דת'סטרוק אשר נטל את הזהות כדי למשוך את יריבו הוותיק לקרב. נודע כי לפני שנטל את זהות ראבאג'ר, וולש היה אחראי לחטיפת בנו של סלייד וילסון, ג'ריקו. כתוצאה מכך, גרונו של ג'ריקו שוסף והותיר אותו אילם. בתור ראבאג'ר, וולש מנסה להרוג את דת'סטרוק עם פצצה אך זה האחרון הורג אותו ומנטרל את הפצצה.
ראבאג'ר הרביעי הוא וייד דפארג', אחיו למחצה של סלייד וילסון. דפארג' היה רוצח שכיר בקנה מידה קטן אשר השתמש בזהות של ראבאג'ר כדרך התעמרות בדת'סטרוק. אולם, גורלו לא שפר עליו משום שדת'סטרוק תכנן סדרת אירועים לפיהם דפארג' ייהרג ורוז וילסון, בתו של סלייד, תהפוך לראבאג'ר החדשה.
ראבאג'ר החמישית, רוז וילסון, הייתה בתו הבלתי חוקית של סלייד, והוא שוטף את מוחה ומפעיל עליה מניפולציות כדי שתהפוך לחניכתו. אולם, אחרי ציוות לנייטווינג בניסיון לגרום לחברה הסודית של נבלי-העל לעזוב את העיר בלודהייבן, היא מבינה כי דת'סטרוק אינו מעוניין בטובתה ועוזבת אותו. שנה לאחר אירועי המשבר האינסופי, היא מצטרפת לקבוצת הטיטאנים הצעירים.
השחקנית סאמר גלאו גילמה גרסה חדשה של ראבאג'ר בעונתה השנייה של סדרת הלייב אקשן "החץ". גרסה זו היא איזבל רושב, אשת עסקים מיומנת ובעלת בריתו של סלייד וילסון.
הערות שוליים

↑  Teen Titans Vol.3 #34, May 2006
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
השאלה (קומיקס)

| --- | --- |

ויק סייג' כשאלה, כפי שהופיע על עטיפת החוברת Question Vol.2 #3 ממרץ 2005. אמנות מאת טומי לי אדוארדס.
 סוג:  אנטי גיבור
 הוצאה לאור:  צ'רלטון קומיקס‏ (1967–1983) DC קומיקס‏ (1986 עד היום)
 הופעה ראשונה:  בפרסומי צ'רלטון: Blue Beetle Vol.4 #1 (יוני 1967) בפרסומי DC לאחר המשבר: Blue Beetle Vol.5 #4 (ספטמבר 1986)
 יוצרים:  סטיב דיטקו
 מידע
 שם אמיתי:  צ'ארלס ויקטור "ויק" סייג' (שונה מזאס) רנה מריה מונטויה השאלה השלישי
 כינויים:  צ'רלי, החידה האנושית, האיש חסר הפנים, התחזה לג'ון דנדי ולפסיכופומפ (סייג')
 סטטוס:  לא פעיל (סייג' לפני האתחול), פעיל (מונטויה, השלישי וסייג' לאחר האתחול)
 מקצוע:  כתב, בלש, לוחם צדק, עיתונאי, אמן לחימה, גיבור-על
 כוחות:  מיומנות באמנויות לחימה, קרב פנים אל פנים, אקרובטיקה, שימוש בנשק חם וקר ובילוש, אינטלקט ברמה גאונית סייג': בנוסף לאלו, ידע בשמאניזם וידיעת אירועים אפשריים בעבר, ההווה והעתיד
 חבר בקבוצה:  משטרת גות'אם סיטי (מונטויה), שילוש החטא (השאלה השלישי)
 חבר לשעבר בקבוצה:  L.A.W, חיל הפקחים השחורים, זקיפי הצדק, מפקח יחידת המתאבדים (סייג'). דת הפשע, הסוכנות לשלום עולמי, באטמן בע"מ (מונטויה)
 אזרחות:  ארצות הברית 
 
השאלה (באנגלית: Question) הוא דמות בדיונית של אנטי גיבור שהופיע תחילה בחוברות הקומיקס של חברת צ'רלטון קומיקס ולאחר מכן של חברת DC קומיקס. הדמות הופיעה לראשונה בחוברת Blue Beetle Vol.4 #1 מיוני 1967, ונוצרה בידי הכותב והמאייר סטיב דיטקו.
השאלה הוא אלטר-אגו אותו חלקו שלוש דמויות - צ'ארלס ויקטור "ויק" סייג', רנה מריה מונטויה ושאלה שלישי אנונימי. השאלה הראשון ויק סייג' היה עיתונאי חוקר בהאב סיטי, שלאחר שסיכל מזימה של מדען מטורף למכירת עור מלאכותי נעשה לגיבור-על באמצעות כישורי הבילוש והלחימה שלו. הוא בעל מסכה העשויה מהעור המלאכותי המשווה לו מראה חסר פרצוף, והוא בעל מוטיב סימן שאלה המשמש כסימן לאחר פעולותיו. רנה מונטויה היא בלשית לשעבר במשטרת גות'אם סיטי שהתפטרה מהמשטרה לאחר שנחשפה לשחיתות שבה. היא הוצאה מהארון כלסבית בידי הנבל דו-פרצוף, ונעשתה לשאלה השנייה לאחר תקופה בה הייתה שותפתו של סייג' שהסתיימה כאשר הוא נפטר מסרטן הריאות.
לאחר האתחול המחודש של יקום DC, שאלה שלישי ואנונימי הוצג כחבר ב"שילוש החטא", המורכב משלושת האנשים שביצעו את החטאים הגדולים ביותר בתולדות כדור הארץ. סייג' ורנה הופיעו לאחר האתחול - סייג' הופיע כסוכן ממשלתי המפקח על יחידת המתאבדים לצד אמנדה וולר, ורנה הופיעה כשותפתו החדשה של הארווי בולוק במשטרת גות'אם. דמותה של רנה מונטויה כשאלה מדורגת במקום ה-87 ברשימת מאה גיבורי-העל הגדולים, לפי אתר IGN. דמותו של רורשאך מהרומן הגרפי "Watchmen" מבוססת על דמותו של השאלה.
את דמותה של רנה מונטויה בסרט הלייב אקשן "ציפורי הטרף: והארלי קווין המהממת" גילמה השחקנית רוזי פרז.
ביוגרפיה בדיונית > ויק סייג'

ויק סייג' נולד כצ'ארלס ויקטור זאס בהאב סיטי, גדל בבית יתומים ורכש לעצמו מוניטין של מחפש ועושה צרות. כדי למנוע בלבול בינו לבין ויקטור זאס, שם משפחתו שונה לסייג'. סייג' העביר את רוב היתומים התעללות פיזית, והמשיך בנטיותיו האלימות גם לאחר שהתקבל למכללה. שם, בין היתר, הוא הכה באכזריות סוחר סמים שנתן לו מנת LSD. והתאהב בסטודנטית לויס ליין. לאחר שעזב את המכללה, סייג' נעשה לעיתונאי חוקר בוטה ואגרסיבי בעל מוניטין בהאב סיטי. הוא עבר לעיתונאות חוקרות טלוויזיונית, מה שהוביל אותו לחקירת ד"ר ארבי טוויין. סייג' פנה למורהו לשעבר במכללה אריסטו רודור שנעשה למדען, וזה סיפר לו על עור מלאכותי בשם פסאודאום אותו יצר יחד עם טוויין. העור נועד לאיחוי וריפוי פצעים ושברים באמצעות גז, אך לעיתים נוצרה הרעלה כתוצאה מאי-יציבות החומר. רודור וטוויין הסכימו לנטוש את הפרויקט ונפרדו לדרכיהם, אך רודור גילה כי טוויין מוכר את הפסאודאום למדינות עולם שלישי ללא התחשבות בסיכון חיי אדם. סייג' החליט לעצור את טוויין, ובעזרת מסכה העשויה מהפסאודאום המסתירה את פרצופו לגמרי, עצר את טוויין באמצעות כישוריו וביטל את המכירות. סייג' נעשה למגן האב סיטי כ"שאלה", והחל בשותפות עם פרופסור רודור המספק לו פסאודאום, המשנה את צבע שיערו ובגדיו. באמצעות גז הפסאודאום הוא יוצר מראה עשן המספק לו מראה מסתורי.
בעקבות מכירת דמויות וכותרי צ'רלטון קומיקס ל-DC קומיקס בשנת 1983, הדמות לקחה חלק במשבר בעולמות האינסופיים והובא ליקום DC החדש. בין היתר הוא חבר לחיפושית הכחולה, ריצ'רד דרגון, ליידי שיווה ובאטמן כחלק מכותר סולו משלו, עזראל, סטיל והחץ הירוק. סייג' חבר לבאטמן, הקנרית השחורה, טיגריס הארד, קונור הוק, ג'ודומאסטר, קטאנה, נייטווינג, טים דרייק/רובין, אורקל ושכיר החרב אדי פיירס נגד אחוות האגרוף, נעשה שותפה של הלנה ברטינלי/הציידת במיני-סדרת סולו שלה ונעשה חבר בקבוצת L.A.W יחד עם החיפושית הכחולה, ג'ודומאסטר וקפטן אטום בין היתר. סייג' עבר למטרופוליס וסייע ל-לויס וג'ימי אולסן למנוע את מזימתו של לקס לות'ר להתנקש בחיי סופרמן.
ביוגרפיה בדיונית > רנה מונטויה

לאחר אירועי "המשבר האינסופי" והיעלמותו של באטמן, סייג' עבר לגות'אם סיטי והפך למגנה החדש. הוא הסיר את סמל העטלף מזרקור העטלף והחליף אותו בסימן שאלה, והשתמש בזרקור כדי למשוך את תשומת לבה של בלשית משטרת גות'אם לשעבר רנה מונטויה. הוא שכר אותה לתצפת על בניין נטוש בשכר גבוה, ויום אחד הם נלחמו יחד נגד יצור מסתורי שנכנס לבניין. החקירה הובילה לאומה הבדיונית קאנדאק, ומשם לעסקיהם של האינטרגנג ולמניעת פיגוע התאבדות בחתונתם של אדם השחור ואיזיס. הוא שלח את רנה למשימות נוספות, ושימש לה כמנטור ודמות אב. כאשר גילה כי הוא סובל מסרטן הריאות, הוא ליווה את רנה לאימוני אמנויות לחימה עם ריצ'רד דרגון וטיפח אותה כמחליפתו באמצעות מפגשים עם רודור. כאשר רנה גילתה את מחלתו לאחר שאושפז, היא נסעה לעיר מיסטית בהרי ההימלאיה בתקווה למצוא שם דבר המסוגל לרפאו. סייג' נפטר מסרטן הריאות, ורנה נעשתה מחליפתו כשאלה השנייה לאחר תקופת אבל.
רנה נעשתה לשותפתה ובת זוגה של באטוומן, והן לכדו ושחררו את טריקסטר והחלילן לאחר שאלו הופללו ברצח בארט אלן. היא נעשתה אויבת של כת הפשע, ובכך נעשתה מעורבת ב"משבר האחרון" ועזרה לדן טורפין בחקירת מועדון הצד האפל והכובען המטורף. רנה התעמתה עם שותפה לשעבר במשטרת גות'אם כריספוס אלן שהפך לדמות הספקטר ועזרה לו להילחם בכת הפשע ובונדל סאבאג'. היא נעשתה דמות משנית בחוברות "קומיקס בלשי" המתמקדות בבאטוומן. במהלך אירועי "הלילה האפל ביותר", סייג' הוקם לתחייה כחבר בחיל הפקחים השחורים, ותקף את רנה, רודור ליידי שיווה. הוא הובס כאשר הם ניתקו את עצמם מרגשות כלפיו, ונקבר מחדש בידי רנה וסיינט ווקר מחיל הפקחים הכחולים.
ביוגרפיה בדיונית > ה-52 החדשים

במהלך אירועי "פלאשפוינט", ויק סייג' כשאלה נראה חבר בתנועת ההתנגדות של לויס ליין ועזר לחלץ את דיק גרייסון מהאמזונות. רנה מונטויה נראתה כבעלת פאב וברמנית.
ביוגרפיה בדיונית > ה-52 החדשים > השאלה השלישי

לאחר האתחול המחודש של יקום DC בעקבות אירועי "פלאשפוינט", שאלה שלישי ואנונימי הוצג. שבעת המכשפים הראשונים מצוק הנצח החליטו להשתמש בקסם כדי להגן על האנושות, והענישו את החוטאים שביצעו את המעשים הרעים ביותר בתולדות כדור הארץ. השאלה נענש יחד עם פנדורה אשר שחררה לעולם את שבעת אויבי האנושות ויהודה איש קריות/פנטום סטריינג'ר אשר בגד בחברו ישו. לא ידוע איזה חטא השאלה ביצע או מה היה שמו, היות ששבעת המכשפים השכיחו את שמו מההיסטוריה והסירו את תווי פניו לאחר שאמר להם שהעולם יפחד משמו והוא יעלה לשלטון. השאלה קולל לנדוד ברחבי כדור הארץ בימי חייו, לבצע חקירות בנוגע לעברו ולחפש לשווא תשובות. בעידן המודרני הוא נעשה לוחם בפשע, הציל את בתו של ראש העיר של האב סיטי והשאיר סימן שאלה מאחור. השאלה עדיין מחפש אחר תשובות, ומשוכנע כי לפנדורה ופנטום סטריינג'ר יש את התשובות. הוא נראה עובד עם פרופסור שלוש-עשרה המרושע נגד פנטום סטריינג'ר. כאשר שלוש-עשרה הביא את פנטום סטריינג'ר למעבדתו, השאלה הסיח את דעתו כדי ששלוש-עשרה ידקור את סטריינג'ר בגבו עם חנית הגורל.
במהלך אירועי "מלחמת השילוש", בזמן שחברי ליגת הצדק של סופרמן, ליגת הצדק של אמריקה של באטמן ואמנדה וולר וליגת הצדק האפל של וונדר וומן חיפשו תשובות לשאלות משלהם, השאלה התחזה לסטיב טרבור ושאל את סופרמן האם הוא רוצה לדעת מי רצח את דוקטור לייט. הוא נתן לסופרמן קצה חוט בקאנדאק, מה שהוביל את חברי ליגת הצדק של סופרמן אטום, אשת האלמנטים, סייבורג ופיירסטורם לצאת לחקור. חברי הליגה של באטמן ווולר הצייד ממאדים והחץ הירוק התעלמו מהוראותיה של וולר ועזרו בחקירה. הם מוצאים וחוקרים את הנבל דוקטור פסיכו, שאומר שהחברה הסודית של נבלי-העל שלחה אותו וש-וולר יצרה את ליגת הצדק שלה כתגובה לליגה המקורית. כאשר הם הולכים לחקור את וולר, פלסטיק מהחברה הסודית מפוצצת את המקום. הקבוצה שורדת את הפיצוץ, וכאשר שלוש הקבוצות מאתרות את תיבת פנדורה באתונה, הם מתחילים להילחם בהשפעת התיבה. השאלה תוקף את פנדורה ושואל מה יקרה אם התיבה תפתח, והאם היא תספק את התשובות לשאלותיו. התיבה נפתחת בידי אלפרד פניוורת' מארץ-3, המאפשר לסינדיקט הפשע של אמריקה להיכנס ליקום DC ולכאורה להרוג את כל הנוכחים.
במהלך פלישתם של סינדיקט הפשע, השאלה נראה חי ומחפש אחר פנטום סטריינג'ר, המחפש אחריו במקביל. השניים נפגשים בהאב סיטי, שם הם מתעמתים והשאלה מגלה לסטריינג'ר מדוע בגד בו - הוא טוען שהוא עצמו קורבן חף מפשע, וכי נאלץ לחיות לנצח ללא ידיעה מה שמו ומהו פשעו לצד חוטאים כפנטום סטריינג'ר. בהר הזיתים בירושלים, השאלה כמעט משכנע את סטריינג'ר להתאבד באמצעות חנית הגורל. סטריינג'ר חווה חיזיון ומפסיק, והשאלה תוקף אותו אך נהדף בידי המלאך זוריאל. השניים מובאים לצוק הנצח בידי ג'ון קונסטנטין וליגת הצדק האפל, המבקשים מהם עזרה בהצלת שאר חברי ליגות הצדק ובהבסת התגלמות הרוע עצמו. השאלה נעלב מכך שקונסטנטין שייך אותו לחברם של פנדורה וסטריינג'ר, ונעלם.
ביוגרפיה בדיונית > ה-52 החדשים > ויק סייג'

עובד ממשלה בשם ויק סייג' נשלח לפקח על יחידת המתאבדים בציוות לאמנדה וולר. בגרסה זו, סייג' הוא בירוקרט מושחת ולא-מוסרי, אשר במאמציו ל"שיפור" הקבוצה מבטל את השתתפותם בשטח של דדשוט והארלי קווין, אותם הוא מחליף בנבלים דת'סטרוק ובתו של הג'וקר, ומשנה את חיישני הראייה בקסדתו של חבר הקבוצה מנטה שחורה כך שכל אויב בו הוא נאבק ייראה כמו אקווהמן, וזאת כדי להפכו למתנקש קטלני יותר. לאחר שדת'סטרוק ובתו של הג'וקר בוגדים בצוות במשימתם הראשונה, סייג' נלחץ ומנסה להרוג את חברי הצוות, מה שמוביל את וולר להשעותו מכל פעילות הקשורה ליחידה. בתגובה, סייג' חבר לתאגיד מושחת החפץ להשתמש ביחידה לחיסול יריבים עסקיים, ותמרן את וולר להפוך למנהיגה בשטח של היחידה כך שהם יפעלו ללא אישור או השחת כוח משימה אקס. לבסוף, וולר ביצעה עסקה עם התאגיד, אשר מסר לידיהם את סייג' אשר הוכנס למעצר.
ביוגרפיה בדיונית > ה-52 החדשים > רנה מונטויה

רנה מונטויה נראתה לאחר אירועי "התכנסות" בחוברות "קומיקס בלשים" כשותפתו החדשה של הארווי בולוק במשטרת גות'אם.
הערות שוליים

↑  Top 100 Comic Book Heroes: #82 - Rennee Montoya
1 2  Question Annual #2
↑  Question Vol.2 #1
↑  Question #1
↑  Blue Beetle Vol.4 #1
↑  52 #18
↑  Crisis on Infinite Earths #6-7
↑  Blue Beetle Vol.5 #4-7
↑  Question #1-3
↑  Azrael Plus Question #1
↑  Steel Vol.2 #38
↑  Green Arrow Annual Vol.2 #2
↑  Detective Comics #723
↑  Batman/Huntress: Cry for Blood #1-6
↑  Living Assault Weapons #1-6
↑  Question Vol.2 #1-6
↑  52 #1-38
↑  52 #48
↑  Countdown #40
↑  Crime Bible: Five Lessons of Blood #1-5
↑  Final Crisis: Revelations #1-5
↑  Detective Comics #854-863
↑  Question #37
↑  Green Lantern Vol.4 #56
↑  Flashpoint: Deadman and the Flying Graysons #3
↑  Flashpoint: Batman - Knight of Vengeance #2
↑  The New 52: FCBD Special Edition #1
↑  Justice League Vol.2 #0
↑  Phantom Stranger Vol.4 #5-7
↑  Justice League Vol.2 #22-23
↑  Justice League of America Vol.3 #6-7
↑  Justice League Dark #22-23
↑  Constantine #9-12
↑  Trinity of Sin: Pandora #4-9
↑  Trinity of Sin: The Phantom Stranger #12-17
↑  Justice League Dark #24-29
↑  New Suicide Squad #1-17
↑  Detective Comics Vol.2 #41
דוקטור פיית

| --- | --- |

דוקטור פיית (הקטור הול, כשברקע קנט נלסון), כפי שהופיע על עטיפת החוברת JSA All Stars #3 מספטמבר 2003, אמנות מאת ג'ון קסאדיי.
 סוג:  גיבור-על
 הוצאה לאור:  DC קומיקס
 הופעה ראשונה:  קנט ואינזה נלסון: More Fun Comics #55 (מאי 1940) אריק ולינדה שטראוס: Doctor Fate  #1 (יולי 1987) ג'ארד סטיבנס: Fate #0 (אוקטובר 1994) הקטור הול: JSA #3 (אוקטובר 1999) קנט וו. נלסון: Countdown to Mystery #1 (נובמבר 2007) חאליד בן-חסין: Earth 2 #9 (אפריל 2013)
 יוצרים:  גרדנר פוקס, הווארד שרמן (קנט ואינזה) ג'ון מארק דמתיאס, שון מק'מאנוס (שטראוס) ג'ון פרנסיס מור, אנתוני ויליאמס (סטיבנס) סטיב גארבר, ג'סטיניאנו (קנט וו.) ג'יימס רובינסון, ניקולה סקוט (חסין)
 גילום הדמות:  פירס ברוסנן, "בלאק אדם"
 מידע
 שם אמיתי:  קנט ואינזה נלסון אריק ולינדה שטראוס ג'ארד סטיבנס הקטור הול קנט וו. נלסון חאליד בן חסין
 סטטוס:  פעיל
 מקצוע:  ארכאולוג, גיבור-על, מכשף, מעלה באוב
 כוחות:  יכולות קסם נרחבות שהוענקו על ידי קסדת הגורלות.
 חבר בקבוצה:  חברת הצדק של אמריקה
 דמויות קשורות
 משפחה:  ארון בבקוק (אב) מאריסה נלסון (אשה לשעבר) לארין נלסון (בת)
 אויבים:  Wotan 
 
דוקטור פיית (באנגלית: Doctor Fate, "דוקטור הגורל") הוא דמות בדיונית של גיבור-על המופיעה בחוברות הקומיקס חברת הצדק של אמריקה ביקום DC קומיקס. דוקטור פיית המקורי (קנט נלסון) הופיע לראשונה בחוברת More Fun Comics #55 ממאי 1940, ונוצר על ידי הכותב גרדנר פוקס והמאייר הווארד שרמן.
דוקטור פיית הוא האלטר אגו אותו חלקו שמונה דמויות - קנט ואינזה נלסון, אריק ולינדה שטראוס, ג'ארד סטיבנס, הקטור הול, קנט וו. נלסון וחאליד בן חסין.
דמותו של דוקטור פיית מופיעה בהופעת הבכורה הקולנועית שלה בסרט היקום הקולנועי של DC "בלאק אדם" בגילומו של השחקן פירס ברוסנן.
ביוגרפיה בדיונית > דוקטור פיית של תור הזהב - קנט נלסון

בשנת 1920, קנט נלסון בן ה-12 מלווה את אביו הארכאולוג במשלחת לעמק אור במסופוטמיה. קנט פותח קבר של המכשף המצרי נבו, מה שמשחרר גז רעיל שהורג את אביו. נבו מרחם על קנט הצעיר ומלמד אותו כישורי כישוף לפני שמעניק לו קסדה מיסטית, קמע ומעטה לצורך הסוואה. או אז, נבו ממזג את רוחו עם הקסדה, מה שמאפשר לו להשתלט על קנט כאשר זה חובש את הקסדה לראשו. בשנת 1940, קנט פוגש באינזה קריימר באלכסנדריה בדרכו חזרה לארצות הברית. עם שובו, הוא מתחיל בקריירת לוחמה בפשע וברוע על-טבעי כדוקטור פיית, והופך לחבר מייסד של חברת הצדק של אמריקה.
בשנת 1942, קנט מאבד את הקסדה של נבו, אך מגלה שהוא עדיין מחזיק במידה מסוימת של קסם. הוא הופך לפיזיקאי, ובשנות מלחמת העולם השנייה משרת כצנחן בצבא ארצות הברית. הוא פורש מחברת הצדק בשנת 1944 והופך לארכאולוג.
קנט חוזר ללחימה בפשע כשחברת הצדק מוקמת מחדש, ושוב הוא משתמש בקסדה של נבו. לאחר המשבר בעולמות האינסופיים של שנת 1985, הוא מצטרף לליגת הצדק. כתוצאה מאירועי שעת אפס: משבר בזמן של שנת 1994, ובעקבות הקרב עם אקסטנט הנוסע בזמן, קנט ואשתו אינזה מתים מזיקנה כשהקסם בו הם משתמשים אוזל. במהלך "הלילה האפל ביותר", קנט מוחזר לחיים כחלק מחיל הפקחים השחורים.
ביוגרפיה בדיונית > דוקטור פיית לאחר המשבר - אריק ולינדה שטראוס

לאחר המשבר בעולמות האינסופיים ומותו של קנט, נבו בוחר באריק שטראוס ובאמו החורגת לינדה כדוקטור פיית הבאים. כאשר שירותיו של דוקטור פיית נחוצים, אריק ולינדה מתמזגים לכדי ישות אחת. באשר לנבו, האל המצרי מחזיק בגופתו של קנט כדי לספק הדרכה וייעוץ לשניים. את השלושה ליוו בהרפתקאותיהם השדון הידידותי פיטי ועורך הדין ג'ק סמול.
אריק נהרג בכוכב הלכת אפוקוליפס בקרב נגד ד'סאד, משרתו של דארקסייד, מה שמאלץ את לינדה להמשיך כדוקטור פיית לבדה. מעט לאחר מכן, היא נהרגת בידי אדוני הכאוס.
ביוגרפיה בדיונית > דוקטור פיית בעידן המודרני > אינזה נלסון

קנט ואינזה, שנשמותיהם אכלסו את עולם הפנטזיה שבתוך הקמע, מוחזרים לחיים בגופות צעירים יותר, אך רק אינזה מסוגלת להפוך לדוקטור פיית. כדוקטור פיית, אינזה מתנהגת בצורה פזיזה וחסרת זהירות עם כוחותיה, מה שמוביל לפרידה זמנית מקנט.
השניים מגלים כי אדון הכאוס השתלט על הקסדה של נבו. הדבר מוביל לכך שהקסם בו משתמשת אינזה מגיע מממלכת הכאוס במקום ממלכת הסדר, וזו גם הסיבה מדוע קנט ואינזה אינם יכולים להתמזג לישות אחת. או אז, קנט מתאחד עם אינזה וביחד הם מביסים את אדון הכאוס. לאחר מכן, אינזה מגלה שהכוחות שלה מגיעים למעשה מאנשי כדור הארץ מאשר מממלכות הסדר או הכאוס. השניים מצליחים להתמזג שוב לדוקטור פיית, ובשעת צורך גם לישויות נפרדות. בתור שני דוקטור פיית, אינזה חובשת את קסדתו של נבו וקנט את תלבושתו המקורית משנות ה-40.
מעט לאחר מכן, אינזה, קנט וחברת הצדק מתמודדים עם נבל-העל אקסטנט במהלך ניסיונו של פאראלקס לשנות את ההיסטוריה של היקום. אקסטנט משתמש בכוחותיו כדי להסיר את הקסם המיסטי ששומר על חברי חברת הצדק צעירים, ולגרום להזדקנותם המהירה של אינזה וקנט לגילם האמיתי. השניים מופרדים מישותו של דוקטור פיית, והקסדה של נבו, הקמע והגלימה מתפזרים לכל עבר. אינזה וקנט פורשים לגמלאות.
ביוגרפיה בדיונית > דוקטור פיית בעידן המודרני > ג'ארד סטיבנס

לאחר פרישתם, קנט ואינזה נלסון שוכרים מבריח בשם ג'ארד סטיבנס כדי להחזיר את הקסדה, הקמע והגלימה מתוך קבר מצרי. כשהשניים מבקשים לאסוף את רכושם, הם נרצחים בידי שני שדים. במהלך הקרב, ג'ארד מנסה להשתמש בקמע כנשק, אך זה מתפוצץ ומעניק לו יכולות קסם וכן קעקוע בצורת ענח' אדום מעל עינו הימנית. ג'ארד נפצע בקרב, והוא משתמש בגלימה כדי לכרוך את זרועו הפגועה. כמו כן, הוא מתיך את הקסדה של נבו לפגיון וחצים בצורת ענח'. לאחר שג'ארד הביס את השד, נבו מנסה להפוך אותו לדוקטור פיית החדש, אולם ג'ארד מסרב ובורח מהמקום. במקום זאת, הוא הופך לצייד שדים בשם "פיית". בהמשך, הוא נרצח בידי מורדרו, שמנסה להרוג את משרתי הסדר והכאוס ולהשיג את ממצאי הכוח של פיית לעצמו. הציוד של פיית חוזר לצורתו המקורית ושב למגדל הגורלות עם מותו.
ביוגרפיה בדיונית > דוקטור פיית בעידן המודרני > הקטור הול

תחת השפעתו של נבו, נטל הזהות של דוקטור פיית עובר להקטור הול, בנם של קרטר הול ושיארה סנדרס (הוקמן והוקגירל), ששב לחיים. חברת הצדק מוקמת מחדש כדי להגן על הקטור, שנולד מחדש. גופו החדש של הקטור הוא של בנם הביולוגי של הנץ והיונה, אשר משמשים כמשרתם של הסדר והכאוס. בשל כך, הקטור מתפקד כאיזון בין הסדר לכאוס, ולא כצד אחד או השני.
כאשר הספקטר עורך מסע לצורך השבתת הקסם, הוא מגרש את הקטור ואת אשתו לשטח הררי מושלג לנצח נצחים.
ביוגרפיה בדיונית > דוקטור פיית בעידן המודרני > נבו

כשחברת הצדק מחפשת אחר הקטור, היא מוצאת את הקסדה, הקמע והגלימה, וסאנד חובש את הקסדה כדי לשוחח עם נבו. באותו רגע, מורדרו מופיע ומסיר את הקסדה מסאנד, מה שמאפשר לנבו להשתלט דרך הקסדה ללא צורך בגוף מארח. נבו מביס את מורדרו וחברת הצדק מציעה לו להצטרף אליה, אך נבו מסרב. הוא חש במותו המתקרב, ומוסר את הקסדה לבלש שימפנזה כדי שזה ימצא משתמש חדש. הוא אומר לו כי אותו משתמש ישמור על מספר יכולות ללא נשמתו של נבו מתוכו. לאחר מכן, נבו נהרג בידי הספקטר.
כשבלש שימפנזה מוצא שהקסדה לא מתאימה לו, הוא מבקש מקפטן מארוול לזרוק את הקסדה לחלל, ולהעניק לה הזדמנות למצוא משתמש חדש בעצמה. במהלך אירועי המשבר האינסופי, הקסדה מרחפת ברחבי היקום ומקבלת את צורתה מהשנים בהן קנט נלסון השתמש בה בשנות ה-40, ונופלת בחזרה לכדור הארץ.
ביוגרפיה בדיונית > דוקטור פיית בעידן המודרני > קנט וו. נלסון

קסדת הגורלות מוצאת את דרכה לקנט וו. נלסון, אחיינו מדרגה שנייה של קנט נלסון, שהופך לדוקטור פיית החדש. לאחר שהוא נלחם בשד בשם נגאל, קנט משתמש בקסם לצורך הימורים. הוא פוגש במאדי, בעלת חנות ספרי מאגיה, ובאינזה פוקס, כותבת ספרי קומיקס, שנהרגת. כדי להתמודד עם מותה, קנט מוצא נחמה באלכוהול, ונותן את הקסדה למאדי. השניים נלכדים בידי נגאל אך נמלטים כשקנט מתגבר על הדיכאון שלו ומחזיר לחיים את אינזה תוך כדי.
קנט עוזר לגיבורים המשתמשים בקסם להימלט מהגיהנום, ומצטרף לחברת הצדק. הוא נותר כחבר בקבוצה גם אחרי שהיא מתפצלת לשניים, ונשלט באופן זמני בידי מורדרו לפני שהוא עוזב את כדור הארץ כדי לחדד את יכולות הכישוף שלו. בהמשך, הוא חוזר כדי לעזור לקבוצה עם מספר בעיות.
באתחול המחודש שנעשה ליקום DC בספטמבר 2011, דמות חדשה נטלה את זהותו של דוקטור פיית - חאליד בן חסין, שותף של הוקגירל אשר מוצא את קסדת הגורלות בקבר במצרים אך אינו שש להשתמש בה מכיוון שנשמתו של נבו מפריעה למחשבותיו ולשפיותו.
כוחות ויכולות

כל גלגוליו של דוקטור פיית משתמשים בקסדה של נבו/קסדת הגורלות, שמאפשרת לנשמתו של נבו להשתלט על המשתמש בה או לייעץ לו, וכן להעניק לו יכולות קסם וידע משלו ללא עזרתו של נבו. כמו כן, המשתמש מחזיק בקמע של אנוביס, שמכיל בתוכו את נשמות הגלגולים הקודמים של דוקטור פיית ושל אדון הכאוס, וכן בגלימת הגורלות.
הקסדה מעניקה למשתמש בה מגוון יכולות הכוללות תעופה, כוח-על, מניפולציה על אש, מניפולציה על ברקים, טלקינזיס, בלתי נראות, מגנטיות וספיגת אנרגיה, הטלת כשפים, מעבר בין חומרים מוצקים, טלפתיה, מניפולציה על רוחות, הקרנת אור, יצירת חושך, היכולת להמיר חומר לאנרגיה ולסירוגין, מניפולציה על קרח ויצירת מבני אנרגיה, יכולת חיזוי ויצירת מבנים מוצקים. אולם, המשתמש אינו יכול להדוף כשפים שכבר הוטלו. ללא הקסדה, המשתמש מאבד את כל היכולות מלבד תעופה, כוח-על, בלתי נראות וטלקינזיס. הקסדה גם מאפשרת לעטוף את המשתמש בה בתלבושתו של דוקטור פיית ובאביזריו בשנייה שהוא חובש אותה.
הערות שוליים

↑  More Fun Comics #67, May 1941
↑  All-Star Squadron #47, July 1985
↑  DC Special Series #10, January 1978
↑  Secret Origins Vol.2 #2, March 1988
↑  All-Star Comics #21, Summer 1944
↑  More Fun Comics #72, October 1941
↑  More Fun Comics #85, November 1942
↑  All-Star Comics #11, September 1942
↑  More Fun Comics #98, July-August 1944
↑  Justice League of America #21-22, August-September 1963
↑  Legends #6, April 1987
↑  Blackest Night #4, December 2009
↑  Doctor Fate #1, July 1987
↑  Doctor Fate #4, October 1987
↑  Doctor Fate Vol.2 #2, December 1988
↑  Doctor Fate Vol.2 #12, December 1989
↑  Doctor Fate Vol.2 #24-25, January-February 1991
↑  Doctor Fate Vol.2 #26-32, March-September 1991
↑  Doctor Fate Vol.2 #34, November 1991
↑  Doctor Fate Vol.2 #35, December 1991
↑  Zero Hour #4-0, September 1994
↑  JSA #2, September 1999
↑  JSA #46, May 2003
↑  JSA #79-80, January-February 2006
↑  JSA #76, December 2005
↑  JSA #79, January 2006
↑  JSA #80, February 2006
↑  Infinite Crisis Special #1, March 2006
↑  Countdown to Mystery #1-8, November 2007-July 2008
↑  Reign in Hell #8, April 2009
↑  Justice Society of America Vol.3 #30, October 2009
↑  Justice Society of America Vol.3 #35, March 2010
↑  Justice Society of America Vol.3 #44, December 2010
↑  Justice Society of America Vol.3 #47-54, March-October 2011
↑  Earth 2 #9, April 2013
↑  More Fun Comics #56, June 1940
↑  More Fun Comics #55, May 1940
↑  More Fun Comics #59, September 1940
↑  More Fun Comics #61, November 1940
↑  More Fun Comics #69, July 1941
↑  More Fun Comics #71, September 1941
↑  More Fun Comics #62, December 1941
↑  More Fun Comics #57, July 1940
↑  More Fun Comics #60, October 1940
↑  More Fun Comics #63, January 1941
↑  More Fun Comics #66, April 1941
↑  More Fun Comics #68, June 1941
↑  More Fun Comics #64, February 1941
↑  Showcase #55, March-April 1965
↑  Justice League of America #183, November 1980
↑  JSA #51, October 2003
↑  JSA: All-Stars #3, September 2003
↑  Flashpoint: Deadman and the Flying Graysons #1, June 2011
↑  Justice League of America #30, September 1964
↑  Justice League of America #38, September 1965
↑  All-Star Squadron #23, July 1983
↑  More Fun Comics #72, October 1941
↑  More Fun Comics #67, May 1941
↑  Doctor Fate #1-4, July-October 1987
↑  DC Special Series #10, January 1978